Beskid Żywiecki

Beskid Żywiecki (slov. Żywiecke Beskydy) je pohorie na poľsko-slovenských hraniciach. Tak ako je definované v poľskom členení podľa Jerzyho Kondrackiego, zodpovedá v aktuálnom slovenskom geomorfologickom členení samostatným jednotkám Kysucké Beskydy, Oravské Beskydy, Podbeskydská brázda a Podbeskydská vrchovina plus ich pokračovaniu na poľskom území. V starší slovenských textoch sa jednotka zodpovedajúca súčasným jednotkám Kysucké Beskydy, Oravské Beskydy, Podbeskydská brázda a Podbeskydská vrchovina (v užšom zmysle bez Podbeskydskej vrchoviny) označovala ako Slovenské Beskydy alebo Kysucko-oravské Beskydy (myslelo sa ale spravidla len územie na slovenskom území). Táto časť Beskýd dostala názov podľa poľského mesta Żywiec. Jej hlavný hrebeň tvorí štátnu hranicu. Leží tu tiež najvyšší vrchol Żywieckych Beskýd aj celých Vonkajších Západných Karpát, Babia hora (poľ. Babia Góra). Podľa aktualizovaného členenia Poľska z roku 2018 bola oblasť tohto pohoria rozdelená na tri nové geomorfologické jednotky: Beskid Żywiecko-Kysucki – zodpovedá približne pokračovaniu Kysuckých Beskýd, juhozápadná časť Beskid Żywiecko-Orawski – zodpovedá približne pokračovaniu Oravských Beskýd, centrálna časť Działy Orawskie – zodpovedá približne pokračovaniu Podbeskydskej brázdy a Podbeskydskej vrchoviny, východná časť Iné projekty Commons ponúka multimediálne súbory na tému Beskid Żywiecki Referencie Zdroj Tento článok je čiastočný alebo úplný preklad článku Beskid Żywiecki na českej Wikipédii.